gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8183, del 04-12-2017 (2017/11247)

CORRECCIÓ d'errades de l'Acord de 8 de novembre de 2017, del Consell de la Sindicatura de Comptes de la Comunitat Valenciana, pel qual es convoca concurs oposició per a cobrir dues places de tècnic de la Unitat d'Auditoria de Sistemes d'Informació, subgrup A1, sector administració general. Convocatòria 04/2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/11834


Data del document
:   28-11-2017

Organisme emissor
:   Sindicatura de Comptes

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de l'Acord de 8 de novembre de 2017, del Consell de la Sindicatura de Comptes de la Comunitat Valenciana, pel qual es convoca concurs oposició per a cobrir dues places de tècnic de la Unitat d'Auditoria de Sistemes d'Informació, subgrup A1, sector administració general. Convocatòria 04/2017. [2017/11356]  
Havent-se detectat una errada en l'Acord del Consell de la Sindicatura de Comptes de la Comunitat Valenciana, del dia 8 de novembre de 2017, pel qual es convoca concurs oposició per a cobrir dues places de tècnic de la Unitat d'Auditoria de Sistemes d'Informació, subgrup A1, sector administració general (Convocatòria 04/2017), publicat en el Diari Oficial de la Generalitat Valenciana i en el Butlletí Oficial de les Corts, els dos de 17 de novembre de 2017, de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, que permet rectificar d'ofici els errors existents en els seus actes, n'efectuem l'oportuna rectificació:  
  
  
En la base 8.2, «Desenvolupament de la fase d'oposició»,  
On diu:  
«La fase d'oposició constarà de tres exercicis obligatoris i eliminatoris»;  
  
Ha de dir:  
«La fase d'oposició constarà de dos exercicis obligatoris i eliminatoris, i un tercer exercici obligatori però no eliminatori».  
  
València, 28 de novembre de 2017.- El síndic major: Vicent Cucarella Tormo.
Diari Oficial de la Generalitat Valenciana


Sumari del DOGV 8043, del 19-05-2017 (2017/3560)

Notificació de la sentència dictada en el judici verbal número 1277/2016.
-------------------------------------------------------------------------

### Dades del document

Número de DOGV
:   8043

Data del DOGV
:   19-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3560


Organisme emissor
:   Juzgado de Primera Instància Número 3 d'Elx

Tipus de document
:   Edicte

Notificació de la sentència dictada en el judici verbal número 1277/2016. [2017/3560]  
Judici verbal número 001277/2016  
Part demandant: Reale Seguros Generales, SA.  
Part demandada: Comunitat de Propietaris Carrer d'Espronceda, número 1, d'Elx.  
Sobre: altres verbals.  
En el judici a què es fa referència s??ha dictat la resolució que, literalment, és com segueix:  
  
«Sentència número 72/2017  
Elx, 23 de març de 2017  
José Vicente Montealegre Galera, magistrat jutge del Jutjat de Primera Instància número 3 d'aquesta ciutat i partit, he vist aquestes actuacions de judici verbal seguides amb el número 1277/2016, promogudes per la mercantil Reale Seguros Generales, SA, representada per la procuradora la senyora Torres Carreño i assistida pel lletrat el senyor Tello Valero, contra la comunitat de propietaris de l'edifici siti al carrer d'Espronceda, número 1, d'Elx, declarada en estat processal de rebel·lia, sobre la reclamació d'una quantitat derivada d'acció de repetició.  
Dispositiva  
Estime la demanda promoguda per la procuradora la senyora Torres Carreño, en nom i representació de la mercantil Reale Seguros Generales, SA, contra la comunitat de propietaris de l'edifici siti al carrer d'Espronceda, número 1, d'Elx, declarada en estat processal de rebel·lia, i condemne aquesta darrera a abonar a la part actora la suma de 4.092,52 euros, amb els interessos legals des de la data de la interpel·lació judicial, així com al pagament de les costes processals causades.  
  
Notifiqueu aquesta resolució a les parts i indiqueu-los que, en contra i d??acord amb el que preveu l??article 455 de la Llei d'enjudiciament civil, s'hi pot interposar un recurs d'apel·lació davant de l'audiència provincial, que cal interposar davant d'aquest jutjat dins del termini de 20 dies.»  
  
Atés que es desconeix el domicili o la residència actuals de la part demandada, mitjançant la diligència d'ordenació de hui de la lletrada de l'Administració de justícia, María Isabel Cerdá Antón, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte, per a portar a efecte la diligència de notificació.  
  
Elx, 19 d'abril de 2017.- La lletrada de l'Administració de justícia: María Isabel Cerdá Antón.
Diari Oficial de la Generalitat Valenciana


Sumari del DOGV 8122, del 07-09-2017 (2017/7776)

ACORD d'1 de setembre de 2017, del Consell, d'autorització de l'expedient de rescabalament número 35/2017 per obligacions contretes des de maig de 2015 fins a desembre de 2016.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8122

Data del DOGV
:   07-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7776


Data del document
:   01-09-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD d'1 de setembre de 2017, del Consell, d'autorització de l'expedient de rescabalament número 35/2017 per obligacions contretes des de maig de 2015 fins a desembre de 2016.  
 [2017/7776]  
Per a complir els fins que té encomanats, i atendre les obligacions contretes l'any 2015 i 2016, la Vicepresidència i Conselleria d'Igualtat i Polítiques Inclusives ha tramitat diversos expedients de rescabalament.  
  
Alhora, d'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la imputació a l'exercici corrent de les obligacions econòmiques derivades d'aquest expedient, requereix l'autorització expressa del Consell, a proposta de la persona titular de la conselleria corresponent.  
Per tot això, a proposta de la vicepresidenta del Consell i consellera d'Igualtat i Polítiques Inclusives, el Consell, prèvia deliberació, en la reunió d'1 de setembre de 2017,  
  
  
ACORDA  
  
Primer  
Autoritzar l'aprovació per la vicepresidenta i consellera d'Igualtat i Polítiques Inclusives de l'expedient de rescabalament per part de l'Administració, la quantia del qual ascendeix a 3.630,00 euros (IVA inclòs), com a conseqüència dels serveis prestats per l'empresa que tot seguit s'indica:  
  
Expedient Empresa Termini Import  
35/2017 Casva Seguridad, SL R78166981 De maig 2015 a desembre 2016 3.630,00 euros  
Total 3.630,00 euros  
  
  
  
Segon  
Autoritzar la imputació al pressupost corrent de les obligacions contretes durant l'exercici 2015 i 2016 per import de 3.630,00 euros (IVA inclòs) amb l'empresa indicada.  
  
València, 1 de setembre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7950, del 03-01-2017 (2017/3)

CORRECCIÓ d'errades del Decret 21/2016, de 29 de desembre, del president de la Generalitat, pel qual es regulen els horaris d'espectacles públics, activitats recreatives i establiments públics, per a l'any 2017.
-------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2016/12/29/21/corrigendum/16277481/dof/vci/html**

### Dades del document

Número de DOGV
:   7950

Data del DOGV
:   03-01-2017

Secció del DOGV
:   I. DISPOSICIONS GENERALS

Número del document
:   2017/3


Data del document
:   03-01-2017

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * espectacles
    * instal·lació esportiva
    * legislació
    * manifestació cultural
    * administració local
    * indústria gastronòmica
    * indústria cinematogràfica
    * espectacle esportiu
    * horari comercial
    * espectacle d'animals
    * establiment de jocs
    * ludoteca

CORRECCIÓ d'errades del Decret 21/2016, de 29 de desembre, del president de la Generalitat, pel qual es regulen els horaris d'espectacles públics, activitats recreatives i establiments públics, per a l'any 2017. [2017/3]  
En el Diari Oficial de la Generalitat Valenciana número 7947, de 30 de desembre de 2016, ha sigut publicada la disposició de referència. S'ha detectat una errada que es rectifica com segueix.  
  
On diu:  
«DISPOSICIÓ DEROGATÒRIA  
Única. Derogació normativa  
Queda derogat el Decret 21/2016, de 22 de desembre, del president de la Generalitat, pel qual es regulen els horaris d'espectacles públics, activitats recreatives i establiments públics per a l'any 2016»;  
  
  
Ha de dir:  
«DISPOSICIÓ DEROGATÒRIA  
Única. Derogació normativa  
Queda derogat el Decret 21/2015, de 22 de desembre, del president de la Generalitat, pel qual es regulen els horaris d'espectacles públics, activitats recreatives i establiments públics per a l'any 2016».


Còpia Permalink ELI
Diari Oficial de la Generalitat Valenciana


Sumari del DOGV 8077, del 05-07-2017 (2017/5198)

RESOLUCIÓ de 7 de juny de 2017, de la Conselleria d'Educació, Investigació, Cultura i Esport, per la qual se cita les persones interessades en el procediment ordinari número 4/000152/3170-WF: 46067-54-4-5182-3423350 a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8077

Data del DOGV
:   05-07-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5198


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

RESOLUCIÓ de 7 de juny de 2017, de la Conselleria d'Educació, Investigació, Cultura i Esport, per la qual se cita les persones interessades en el procediment ordinari número 4/000152/9277-GM: 46463-56-2-2401-9572012 a comparéixer en la via jurisdiccional. [2017/5198]  
El Tribunal Superior de Justícia de la Comunitat Valenciana, Sala Contenciosa Administrativa, Secció 4 de València, ha reclamat de la Conselleria d'Educació, Investigació, Cultura i Esport l'expedient referit al procediment següent:  
  
Recurrent: ANPE Comunidad Valenciana.  
Interessats: indeterminats.  
Descripció: recurs contenciós administratiu, procediment ordinari número 4/000152/9539-FE: 46669-49-6-3250-6417570 contra Decret 9/2017, de 27 de gener, del Consell, pel qual s'estableix el model lingüístic educatiu valencià i se'n regula l'aplicació als ensenyaments no universitaris de la Comunitat Valenciana (DOGV 7973, 06.02.2017).  
  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar les persones interessades en el procediment descrit, a fi que puguen comparéixer com a demandats davant de la Sala Contenciosa Administrativa en el termini de nou dies, si ho estimen convenient, per mitjà d'un escrit en la forma deguda. Es fa constar no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte recorregut.  
  
València, 7 de juny de 2017. El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8008, del 27-03-2017 (2017/2085)

RESOLUCIÓ de 9 de març de 2017, de la Universitat Miguel Hernández d'Elx, per la qual nomena Emilio Roselló Tormo professor titular d'universitat.
--------------------------------------------------------------------------------------------------------------------------------------------------

### Dades del document

Número de DOGV
:   8008

Data del DOGV
:   27-03-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/2085


Data del document
:   09-03-2017

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * funcionari

RESOLUCIÓ de 9 de març de 2017, de la Universitat Miguel Hernández d'Elx, per la qual nomena Emilio Roselló Tormo professor titular d'universitat.  
 [2017/2085]  
De conformitat amb la proposta elevada per la comissió nomenada per a jutjar el concurs per a la provisió d'una plaça de professor titular d'universitat convocada per la Resolució de 13 d'octubre de 2016 (BOE 03.11.2016), i presentada per la persona interessada la documentació a què fa referència el punt huité de la convocatòria, aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i la resta de disposicions concordants, ha resolt:  
  
Nomenar Emilio Roselló Tormo, amb document nacional d'identitat número 96033746G, professor titular d'universitat de la Universitat Miguel Hernández d'Elx, de l'àrea de coneixement de Comunicació Audiovisual i Publicitat.  
  
Contra aquest acte, que esgota la via administrativa, pot interposar-se un recurs contenciós administratiu en el termini de dos mesos comptadors des de l'endemà de la publicació, davant del Jutjat del Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Elx, 9 de març de 2017.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8050, del 29-05-2017 (2017/3789)

Informació pública de la modificació puntual número 8 del Pla general d'ordenació urbana.
-----------------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3789


Data del document
:   03-05-2017

Organisme emissor
:   Ajuntament d'Algemesí

Tipus de document
:   Anunci

Descriptors 

:   * Algemesí
    * administració local
    * pla d'urbanisme

Informació pública de la modificació puntual número 8 del Pla general d'ordenació urbana. [2017/3789]  
El Ple d l'Ajuntament d'Algemesí, en sessió ordinària de data 27.04.2017, ha acordat sotmetre a informació pública la modificació puntual numero 8 del PGOU. La dita modificació se centra exclusivament en la regulació de la reserva obligatòria d'aparcament en els equipaments o dotacions assistencials/sanitàries de titularitat pública, identificades amb la sigla STD.  
El termini d'informació pública i de presentació d'al·legacions serà de 45 dies a comptar des de la publicació en el Diari Oficial de la Generalitat Valenciana. En el dit termini el document podrà ser consultat en el Departament d'Urbanisme (3a planta de l'Ajuntament d'Algemesí, plaça Major, 3) i en la pàgina web www.algemesi.net, portal de transparència.  
  
Algemesí, 3 de maig de 2017.- L'alcaldessa: Marta Trenzano Rubio.
Diari Oficial de la Generalitat Valenciana


Sumari del DOGV 8017, del 07-04-2017 (2017/2978)

Extracte de la Resolució de 22 de març de 2017, del rector, per la qual es convoca el concurs per a la realització del cartell oficial de la IX Trobada de Projectes i Pràctiques de Cooperació al Desenvolupament.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8017

Data del DOGV
:   07-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2978


Data del document
:   22-03-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 22 de març de 2017, del rector, per la qual es convoca el concurs per a la realització del cartell oficial de la IX Trobada de Projectes i Pràctiques de Cooperació al Desenvolupament. [2017/2978]  
BDNS (Identif.): 341330  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Tenen dret a participar-hi tota la comunitat universitària de la Universitat Politècnica de València (alumnat oficial, PDI, PAS) i els membres del col·lectiu Alumni UPV. El personal associat al Centre de Cooperació al Desenvolupament de la Universitat Politècnica de València no té la possibilitat de participar en el concurs.  
  
Segon. Finalitat  
El Centre de Cooperació al Desenvolupament de la Universitat Politècnica de València convoca el concurs del cartell oficial de la IX Trobada de Projectes i Pràctiques de Cooperació al Desenvolupament.  
Les persones que hi participen han de dissenyar un cartell representatiu de l'esdeveniment a fi de difondre'n la convocatòria i donar-hi publicitat. D'altra banda, els treballs han d'abordar directament la temàtica de la trobada.  
  
Tercer. Bases reguladores  
Accessibles en:  
http://www.upv.es/entidades/CCD/infoweb/ccd/info/991652normalv.html  
  
Quart. Import  
L'organització del concurs atorgarà tres guardons:  
- Un primer premi per al cartell guanyador, que serà el cartell oficial de la trobada, dotat amb 200 euros bruts.  
- Dos accèssits, que s'exposaran amb el cartell guanyador a la trobada i rebran un diploma oficial del Centre de Cooperació al Desenvolupament.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba el 3 de maig de 2017 a les 14.00 hores.  
  
València, 22 de març de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8158, del 27-10-2017 (2017/8583)

Notificació de la sentència dictada en el judici verbal número 1343/2015.
-------------------------------------------------------------------------

### Dades del document

Número de DOGV
:   8158

Data del DOGV
:   27-10-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8583


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici verbal número 1343/2015. [2017/8583]  
Demandant: Empresa Mixta Valenciana de Aguas, SA.  
Procuradora: Mª Gloria Benlloch Soriano.  
Demandat: Luis Alberto Arauz Chuquipera.  
Paula Pozo Bouzas, lletrada de l'Administració de justícia del Jutjat de Primera Instància 2 de València, faig saber que en aquest jutjat i amb el número de judici verbal 8250.2)1343/2015, s'hi ha dictat la resolució que copiada en allò que és necessari diu així:  
  
«Jutjat de Primera Instància número 2 València  
Procediment: judici verbal (250.2) 1343/2015.  
Sentència número 67/2017  
Jutge que la dicta: Juan Francisco Pérez Fortit.  
Lloc: València.  
Data: 7 de març de 2017.  
Part demandant: Empresa Mixta Valenciana de Aguas, SA.  
Advocat: José Morata Aldea.  
Procuradora: Mª Gloria Benlloch Soriano.  
Part demandada: Luis Alberto Arauz Chuquipera.  
Objecte del judici: reclamació d'una quantitat.  
Dispositiva  
Estime la demanda de judici verbal formulada per la procuradora senyora Benlloch Soriano en nom de l'Empresa Mixta Valenciana de Aguas, SA. (EMIVASA) contra Luis Alberto Arauz Chuquipera i declare resolt el contracte de subministrament d'aigua potable i manteniment de comptador mesurador del consum referent a l'habitatge siti a València, carrer d'Emilio Marí, 14,16.ª, i autoritze l'entitat demandant perquè entre a l'interior del citat immoble, en execució de sentència, per a fer efectiu el cessament del subministrament i la retirada del comptador; així mateix, condemne el demandat al pagament de la quantitat de 1.637,16 ?, per les factures impagades, més els nous rebuts que es generen, més els interessos legals corresponents des de la interposició de la demanda o els que es meriten des de l'impagament dels nous rebuts posteriors a la presentació de la demanda, amb imposició de costes al demandat.  
No es pot interposar cap recurs.  
Aquesta és la sentència, que pronuncie, mane i firme.»  
  
Cosa que es fa pública per mitjà d'aquest edicte, que s'inserirà en el Diari Oficial de la Generalitat Valenciana perquè valga de notificació de forma legal al demandat actualment en parador ignorat.  
  
València, 21 de març de 2017.- La lletrada de l'Administració de justícia: Paula Pozo Bouzas.
Diari Oficial de la Generalitat Valenciana


Sumari del DOGV 8020, del 12-04-2017 (2017/2471)

Nomenament d'un funcionari de carrera, administratiu, grup C1.
--------------------------------------------------------------

### Dades del document

Número de DOGV
:   8020

Data del DOGV
:   12-04-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/2471


Data del document
:   22-03-2017

Organisme emissor
:   Ajuntament de Quatretondeta

Tipus de document
:   Anunci

Anàlisi jurídica

 Descriptors 

:   * Quatretondeta
    * funcionari

Nomenament d'un funcionari de carrera, administratiu, grup C1. [2017/2471]  
Per la Resolució de l'Alcaldia de data 22 de març de 2017, una vegada conclòs el procediment selectiu, s'ha efectuat el nomenament de Juan Ignacio Seguí Camps, amb NIF 11068827Q, per a cobrir la plaça següent:  
   
Grup Subgrup Classificació Nre. vacants Denominació  
C C1 Escala d'administració general  
Subescala administratiu 1 Administratiu  
Sistema provisió: concurs oposició (promoció interna)  
  
  
Cosa que es fa pública als efectes de l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
   
Quatretondeta, 22 de març de 2017.- L'alcaldessa presidenta: Silvia Soler Candela.